[{"text_idx": "#000000", "text": "For the flourishing of young minds"}, {"text_idx": "#000006", "text": "The Curriculum for Wales 2022"}, {"text_idx": "#000008", "text": "Nid yw cwricwla MiSP wedi\u2019u cynllunio gyda\u2019r bwriad o gadw at unrhyw feini prawf cwricwla cenedlaethol penodol. Yn hytrach, ca\u0302nt eu cefnogi gan theori ac ymarfer sydd wedi\u2019u hymchwilio\u2019n dda o feysydd meddylgarwch, niwrowyddoniaeth a dysgu cymdeithasol ac emosiynol."}, {"text_idx": "#000009", "text": "Fodd bynnag, mae ehangder y dysgu sy\u2019n deillio o\u2019r dulliau hyn yn cyd-fynd yn dda a\u0302 llawer o agweddau ar gwricwla rhagnodedig a chenedlaethol."}, {"text_idx": "#000010", "text": "Mae\u2019r Cwricwlwm i Gymru newydd yn enghraifft dda iawn o gyfatebolrwydd o\u2019r fath, yn enwedig mewn perthynas a\u0302\u2019r Pedwar Diben, pob un o\u2019r chwe Maes Dysgu a Phrofiad ac yn fwy penodol y disgrifiadau o ddysgu ar gyfer Maes Dysgu Iechyd a Lles."}, {"text_idx": "#000013", "text": "Dysgwyr uchelgeisiol, galluog sy\u2019n barod i ddysgu gydol eu bywydau\u2019"}, {"text_idx": "#000014", "text": "Mae meddylgarwch yn cefnogi datblygiad:"}, {"text_idx": "#000015", "text": "Agweddau cefnogol megis chwilfrydedd, diddordeb ac archwilio\nYmwybyddiaeth o\u2019r hunan (corff a meddwl a sut mae\u2019r rhain yn cydberthyn)\nSgiliau perthynol i feithrin cysylltiad ag eraill\nYmwybyddiaeth metawybyddol (y gallu i \u201cgamu\u2019n o\u0302l\u201d a gweld yr holl brofiadau mewnol ac allanol yn glir)\nGwybodaeth am yr ymennydd a sut mae gweithrediad yr ymennydd yn llywio ac yn cefnogi ein dysgu\nYmwybyddiaeth o\u2019r broses o ddysgu a gwerthfawrogi profiadau a dysgu sy\u2019n deillio o\u2019r broses lawn cymaint a\u0302\u2019r canlyniadau"}, {"text_idx": "#000017", "text": "Cymryd rhan mewn bywyd trwy\u2019r foment bresennol, ymwybyddiaeth synhwyraidd\nHunanymwybyddiaeth a gwybodaeth ar gyfer adnabod sgiliau a chryfderau\nGwerthfawrogi gwybod am sefyllfaoedd yn gysyniadol ac yn seiliedig ar brofiad, gan ehangu\u2019r opsiynau sydd ar gael a\u2019r hyblygrwydd\nYmwybyddiaeth a pharodrwydd i ddewis pobl, gweithgareddau ac amgylcheddau sy\u2019n eu cefnogi a\u2019u meithrin\nY gallu i fynegi a chyfathrebu profiad\nGwrando\u2019n weithredol arnoch chi\u2019ch hun ac eraill"}, {"text_idx": "#000018", "text": "Dinasyddion Cymru a\u2019r byd sy\u2019n egwyddorol a gwybodus"}, {"text_idx": "#000020", "text": "Unigolion iach, hyderus sy\u2019n barod i fyw bywyd cyflawn fel aelodau gwerthfawr o gymdeithas"}, {"text_idx": "#000024", "text": "Gall meddylgarwch ein helpu ni i:"}, {"text_idx": "#000025", "text": "Ddod yn fwy ymwybodol o\u2019n corff, gan adnabod ei negeseuon a datblygu sgiliau i weithredu\u2019n briodol ar yr arwyddion hyn er mwyn cefnogi ein hunanofal a\u2019n lles\nDod yn ymwybodol o ryng-gysylltiad ein corff, ein meddyliau a\u2019n hemosiynau a datblygu sgiliau i adnabod y dylanwadau hyn, gan eu cymryd i ystyriaeth yn ein dewisiadau a\u2019n perthynas ag eraill\nDatblygu ein hymwybyddiaeth a\u2019n parodrwydd i ddewis pobl, gweithgareddau ac amgylcheddau sy\u2019n ein cefnogi a\u2019n meithrin"}, {"text_idx": "#000026", "text": "Mae sut rydym yn prosesu ac yn ymateb i\u2019n profiadau yn effeithio ar ein hiechyd meddwl a\u2019n lles emosiynol"}, {"text_idx": "#000027", "text": "Gall meddylgarwch ein helpu ni wneud y canlynol:"}, {"text_idx": "#000029", "text": "Mae ein penderfyniadau yn effeithio ar ansawdd ein bywydau a bywydau pobl eraill"}, {"text_idx": "#000031", "text": "Mae sut rydym yn ymgysylltu a\u0302 gwahanol ddylanwadau cymdeithasol yn siapio pwy ydym ni ac yn effeithio ar ein hiechyd a\u2019n lles"}, {"text_idx": "#000033", "text": "Mae perthnasoedd iach yn hanfodol i\u2019n lles"}, {"text_idx": "#000034", "text": "Datblygu sgiliau perthynol er mwyn adeiladu ar ein cysylltiad ag eraill\nYmwybyddiaeth o feddyliau, emosiynau a theimladau\u2019r corff sy\u2019n deillio o\u2019n cysylltiadau ag eraill a\u2019r gallu i wneud penderfyniadau sy\u2019n cefnogi ein lles\nDatblygu ein gallu i ddeall ein meddyliau, ein teimladau a\u2019n gweithredoedd ein hunain mewn perthynas ag eraill a chyfathrebu\u2019r rhain pan fo\u2019n briodol\nDatblygu gwrando meddylgar i\u2019n galluogi i ddeall a pharchu teimladau ac anghenion eraill\nYmwybyddiaeth a pharodrwydd i ddewis pobl, gweithgareddau ac amgylcheddau sy\u2019n ein cefnogi a\u2019n bwydo\nCydnabod pan na fydd perthnasoedd a phrofiadau yn ein cefnogi neu\u2019n bwydo o bosibl, a datblygu\u2019r gallu i wneud dewisiadau i gefnogi ein llesiant\nDatblygu empathi, caredigrwydd a thosturi tuag atoch chi\u2019ch hun ac eraill."}, {"text_idx": "#000035", "text": "Mapio meddylgarwch yn ehangach o fewn y Cwricwlwm i Gymru"}, {"text_idx": "#000036", "text": "Mae nodau cyffredin meddylgarwch mewn addysg yn cynnwys datblygu sgiliau a dealltwriaeth sy\u2019n cefnogi myfyrwyr yn y ffyrdd canlynol (gweler y prif Becyn Cymorth Meddylgarwch am fanylion):"}, {"text_idx": "#000037", "text": "Mae\u2019r nodau hyn yn llinyn cyffredin drwy\u2019r pedwar diben, sef y man cychwyn a\u2019r dyhead ar gyfer yr holl ystyriaethau eraill yn natblygiad y Cwricwlwm Newydd."}, {"text_idx": "#000038", "text": "Mae ymdopi, cysylltu, ffynnu a grymuso newid hefyd yn cael eu cynrychioli\u2019n gryf yn y disgrifiadau dysgu, ac erbyn cam cynnydd 5 mae\u2019r disgrifyddion yn ymdrin a\u0302 phob un o bedwar nod meddylgarwch."}]